b'\n_START_ARTICLE_\nTupolev Tu-2\n_START_SECTION_\nL\xc4\x97ktuvo suk\xc5\xabrimas\n_START_PARAGRAPH_\n1937\xc2\xa0m. Andrejus Tupolevas prad\xc4\x97jo l\xc4\x97ktuvo projektavimo darbus, jiems suteiktas kodinis pavadinimas buvo Samaliot 103. Jo trisparnius propelerius suko du Mikulin AN37 V12 varikliai i\xc5\xa1vystantys po 1400 arklio gali\xc5\xb3. Prototipas gal\xc4\x97jo pakilti iki 10\xc2\xa0km auk\xc5\xa1\xc4\x8dio, pasiekti 635 km/h greit\xc4\xaf, nuskrendant 2500\xc2\xa0km atstum\xc4\x85._NEWLINE_V\xc4\x97lesniems bandymams buvo sukurtos specialios platformos ANT-58, ANT-59 ir ANT-60._NEWLINE_1941\xc2\xa0m. pabaigoje, visi aviacijos specialistai buvo evakuoti \xc4\xaf Omsk\xc4\x85, \xc5\xa1io miesto gamykloje nr. 166 buvo prad\xc4\x97ti masi\xc5\xa1kai gaminti pirmieji Tu-2 orlaiviai. Iki 1942\xc2\xa0m. kovo m\xc4\x97nesio buvo pagaminta 80 l\xc4\x97ktuv\xc5\xb3. Po to gamyba buvo sustabdyta, nes karui tr\xc5\xabko kovos l\xc4\x97ktuv\xc5\xb3, o Tupolevo \xc4\xafrang\xc4\x85 i\xc5\xa1sikraust\xc4\x97 \xc4\xaf Kazan\xc4\x99, gamykl\xc4\x85 nr. 129. 1943 m. i\xc5\xa1leistai Tu-2s versijai buvo nuspr\xc4\x99sta naudoti modernesn\xc4\xaf oru au\xc5\xa1inam\xc4\x85 varikl\xc4\xaf ASh-82, kuris tur\xc4\x97jo 14 cilindr\xc5\xb3, i\xc5\xa1vyst\xc4\x97 1850 AG. I\xc5\xa1bandymui buvo sukurtas ANT-69 prototipas, pagal pastar\xc4\x85j\xc4\xaf buvo pastatyti daugiau kaip 2000 bombone\xc5\xa1i\xc5\xb3.\n_START_SECTION_\nDizainas\n_START_PARAGRAPH_\nMonoplanas tur\xc4\x97jo H formos dvisparn\xc4\x99 uodeg\xc4\x85 su elips\xc4\x97s formos \xe2\x80\x9esparnais\xe2\x80\x9c. Va\xc5\xbeiuokl\xc4\x97 buvo i\xc5\xa1leid\xc5\xbeiama. L\xc4\x97ktuvo \xc4\xafprastinis da\xc5\xbeymas-maskavimas susid\xc4\x97jo i\xc5\xa1 matini\xc5\xb3 spalv\xc5\xb3 melsvos apa\xc4\x8dios ir juodai \xc5\xbealiu marginimu nuda\xc5\xbeytos vir\xc5\xa1utin\xc4\x97s korpuso dalies._NEWLINE_L\xc4\x97ktuvo ekipa\xc5\xbe\xc4\x85 sudar\xc4\x97 keturi \xc5\xbemon\xc4\x97s: pilotas ir u\xc5\xbe jo \xc4\xafsitais\xc4\x99s navigatorius. U\xc5\xbe j\xc5\xb3 \xc5\xa1onuose buvo radistas ir taikytojas, kurie taip pat tur\xc4\x97jo pad\xc4\x97ti gintis jei l\xc4\x97ktuv\xc4\x85 u\xc5\xbepultu. Tam jie tur\xc4\x97jo \xc4\xaftaisytus tris 12,7\xc2\xa0mm UB kulkosvaid\xc5\xbeius su 250 kulk\xc5\xb3 kiekviename. Bombone\xc5\xa1yje buvo ir dvi stacionarios 20\xc2\xa0mm ShVAK patrankos su 200 u\xc5\xbetais\xc5\xb3 kiekviename vamzdyje._NEWLINE_Sprogmenys buvo gabenami iki tonos l\xc4\x97ktuvo viduje \xc4\xafmontuotoje talpykloje ir po ton\xc4\x85 po kiekvienu sparnu pakabinamose vietose. D\xc4\x97l didel\xc4\x97s l\xc4\x97ktuvo galios pertekliaus, kartais gabendavo ir didesnius bomb\xc5\xb3 kiekius.'